กระเบนราหู (ภาพยนตร์ พ.ศ. 2561)

กระเบนราหู เป็นภาพยนตร์ไทย แนวอาร์ตดราม่า ออกฉายครั้งแรกที่ประเทศอิตาลี ในปี ค.ศ. 2018 เขียนบทและกำกับการแสดงโดยพุทธิพงษ์ อรุณเพ็ง โดยเป็นการกำกับภาพยนตร์ขนาดยาวเรื่องแรกของเขา ภาพยนตร์ออกฉายรอบปฐมทัศน์ในเทศกาลภาพยนตร์นานาชาติเวนิส เมื่อวันที่ 7 กันยายน ค.ศ. 2018 และได้รับรางวัลภาพยนตร์ยอดเยี่ยมประเภท Orizzonti/ Horizon Prize (สุนทรียภาพในการเล่าเรื่อง) ทำให้กระเบนราหูเป็นภาพยนตร์ไทยเรื่องแรกที่ได้รับรางวัลจากเทศกาลภาพยนตร์นานาชาติเวนิส นอกจากนี้พุทธิพงษ์ อรุณเพ็ง ยังได้รับรางวัลพีระมิดเงินในเทศกาลภาพยนตร์นานาชาติไคโร ครั้งที่ 40 
ภาพยนตร์เรื่องนี้ใช้นักแสดงตัวหลักเพียง 3 คน ได้แก่ อภิสิทธิ์ หะมะ, วัลลภ รุ่งกำจัด และรัสมี เวระนะ นักร้องหญิงยอดเยี่ยมแนวอีสานโซล เจ้าของรางวัลคมชัดลึกอวอร์ด 2 สมัย นอกจากนี้ยังได้คริสตีน ออต และ มาตีเยอ กาบรี นักแต่งเพลงชาวฝรั่งเศสร่วมกันทำดนตรีประกอบ ตัดต่อภาพโดยลี ชาตะเมธีกุลโดยภาพยนตร์มีเนื้อหาเกี่ยวกับผู้อพยพชาวโรฮีนจาในประเทศไทย และสะท้อนปัญหาความขัดแย้งทางชาติพันธุ์ของมนุษย์ ผ่านความสัมพันธ์ของตัวละครที่เป็นผู้ประสบภัยชาวโรฮีนจาและชายชาวประมงไร้ชื่อ ตัวภาพยนตร์มีบทพูดของตัวละครน้อยโดยเน้นการดำเนินเรื่องผ่านภาพที่สวยงามและเสียงดนตรีประกอบ นอกจากนี้ยังมีสัญลักษณ์ต่างๆที่ผู้ชมจะต้องตีความตลอดทั้งเรื่อง
กระเบนราหูได้ฉายในประเทศไทยเป็นครั้งแรกในงานเทศกาลภาพยนตร์นานาชาติอาเซียน ที่กรุงเทพมหานคร เมื่อวันที่ 8 กรกฎาคม ค.ศ. 2019 ต่อมาได้ฉายในโรงภาพยนตร์ทั่วไปในประเทศไทยเมื่อวันที่ 11 กรกฎาคม ค.ศ. 2019 และได้รับรางวัลคมชัดลึก อวอร์ด ครั้งที่ 16 สาขาภาพยนตร์ยอดเยี่ยม และรางวัลสตาร์พิคส์ ครั้งที่ 17 ประจำปี พ.ศ. 2562​ สาขาภาพยนตร์ยอดเยี่ยม

**นักแสดง**
 วัลลภ รุ่งกำจัด รับบท ชาวประมงซึ่งใช้ชีวิตอยู่คนเดียวหลังจาก สายใจ หญิงคนรัก หนีตามทหารเรือไป เป็นผู้ช่วยชีวิตชาวโรฮีนจาและตั้งชื่อให้ว่า ธงไชย - อภิสิทธิ์ หะมะ รับบท ธงไชย ชาวโรฮีนจาที่ถูกชาวประมงช่วยชีวิตไว้และให้อาศัยอยู่ด้วย ถูกตั้งชื่อให้ใหม่ โดยเขาไม่สามารถพูดได้- รัสมี เวระนะ รับบท สายใจ อดีตคนรักของชาวประมง เธอทิ้งชาวประมงเพื่อไปอยู่กับทหารเรือ ก่อนจะกลับมาในภายหลัง

**การเผยแพร่**
กระเบนราหูฉายครั้งแรกที่ประเทศอิตาลี ในเทศกาลภาพยนตร์นานาชาติเวนิส ครั้งที่ 75 วันที่ 7 กันยายน ค.ศ. 2018 และได้รับรางวัล Orizzonti (สุนทรียภาพในการเล่าเรื่อง) โดยเป็นภาพยนตร์ไทยเรื่องแรกที่ได้รับรางวัลจากเทศกาลภาพยนตร์นานาชาติเวนิส และถูกเสนอชื่อเข้าชิงรางวัล Discovery Award ในเทศกาลภาพยนตร์นานาชาติโทรอนโต ค.ศ. 2018 รวมทั้งได้ฉายในเทศกาลภาพยนตร์นานาชาติและคว้ารางวัลในหลายประเทศ ทั้งใน ฝรั่งเศส, อียิปต์, กรีซ, สเปน, โครเอเชีย, อินเดีย, ไต้หวัน และ ประเทศญี่ปุ่น
สำหรับประเทศไทย ออกฉายครั้งแรกในเทศกาลภาพยนตร์นานาชาติอาเซียน เมื่อวันที่ 8 กรกฎาคม ค.ศ. 2019 ที่ พารากอน ซีนีเพล็กซ์ สยามพารากอน และฉายตามโรงภาพยนตร์ทั่วไปในวันที่ 11 กรกฎาคม ค.ศ. 2019

**โฮม มีเดีย**
ในประเทศไทยภาพยนตร์เรื่องกระเบนราหู ได้ถูกผลิตและจัดจำหน่ายในรูปแบบแผ่นบลูเรย์ ระดับภาพความคมชัดสูง (HD) และแผ่นดีวีดี รวมทั้งดิจิทัล ในเดือน มีนาคม ค.ศ. 2020
โดยในแผ่นบลูเรย์ มีการบรรจุภาพยนตร์สั้นเรื่อง ชิงช้าสวรรค์ (Ferris Wheel) ภาพยนตร์สั้นของ พุทธิพงษ์ อรุณเพ็ง ที่เคยคว้ารางวัล Special Mention จากประเทศสิงคโปร์ เข้าไปด้วย โดยสามารถกดเลือกรับชมได้จากหน้าเมนู

**ผลตอบรับ**

**คำวิจารณ์**
ภาพยนตร์ได้รับคำชื่นชมทั้งจากภายในประเทศและสื่อต่างชาติ โดยได้คะแนน 6.8/10 จากอินเทอร์เน็ตมูวีเดตาเบส (ไอเอ็มดีบี)

**รางวัล**
 เทศกาลภาพยนตร์นานาชาติเวนิส 2018 ประเทศอิตาลี
** รางวัลภาพยนตร์ยอดเยี่ยมประเภท Orizzonti/Horizon (สุนทรียภาพในการเล่าเรื่อง)- เทศกาลภาพยนตร์นานาชาติซาเกร็บ 2018 ประเทศโครเอเชีย
** รางวัลภาพยนตร์ที่ได้รับการกล่าวถึงเป็นพิเศษ- เทศกาลภาพยนตร์นานาชาติกรุงมินสค์ 2018 ประเทศเบลารุส
** รางวัล Special Jury Award- เทศกาลภาพยนตร์นานาชาติไคโร 2018 ประเทศอียิปต์
** รางวัลพีระมิดเงินสำหรับผู้กำกับภาพยนตร์ยอดเยี่ยม (พุทธิพงษ์ อรุณเพ็ง)- เทศกาลภาพยนตร์นานาชาติมุมไบ 2018 ประเทศอินเดีย
** รางวัล Golden Gateway Award- เทศกาลภาพยนตร์เทสซาโลนิกิ 2018 ประเทศกรีซ
** รางวัลผลสัมฤทธิ์ในทางศิลปะ (นวโรภาส รุ่งพิบูลโสภิษฐ์)- เทศกาลภาพยนตร์นานาชาติอ็องโนเนย์ 2019 ประเทศฝรั่งเศส
** รางวัล Grand Jury Prize Award- เทศกาลภาพยนตร์นานาชาติกาบูร์ 2019 ประเทศฝรั่งเศส
** รางวัลภาพยนตร์ที่ได้รับการกล่าวถึงเป็นพิเศษ- เทศกาลภาพยนตร์นานาชาติไทเป 2019 ประเทศไต้หวัน
** รางวัลภาพยนตร์ที่ได้รับการกล่าวถึงเป็นพิเศษ- เทศกาลภาพยนตร์นานาชาติอาเซียน ครั้งที่ 5 ประเทศไทย
** ภาพยนตร์อาเซียนยอดเยี่ยม- สมาคมผู้ติดตามภาพยนตร์นานาชาติ (The International Cinephile Society)
** รางวัลภาพยนตร์ยอดเยี่ยม- คมชัดลึก อวอร์ด ครั้งที่ 16
** ภาพยนตร์ยอดเยี่ยม- รางวัลสตาร์พิคส์ ครั้งที่ 17 ประจำปี พ.ศ. 2562
** ภาพยนตร์ยอดเยี่ยม
** กำกับภาพยอดเยี่ยม- รางวัลภาพยนตร์ไทย ชมรมวิจารณ์บันเทิง ครั้งที่ 28
** ดนตรีประกอบยอดเยี่ยม
** กำกับภาพยอดเยี่ยม

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2561
หมวดหมู่:ภาพยนตร์ไทยในคริสต์ทศวรรษ 2010